**दिसोम - द लीडरशिप स्कूल**
**आवेदन पत्र**

दिसोम - द लीडरशिप स्कूल में आपकी रुचि के लिए हम आपको धन्यवाद देते हैं।

झारखंड की आदिवासी भाषाओं के शब्द “दिसोम” का मतलब वह स्थान है जहां आपकी रूह बसती है, वह आपका घर, गांव, राज्य, राष्ट्र या पूरी दुनिया हो सकती है।

यह भारत भर में रहने वाले उन व्यक्तियों को एक साथ लाने की एक पहल है, जो सार्वजनिक सेवा में रुचि रखते हैं ताकि वे नैतिक नेतृत्व के अभ्यासों पर विचार कर सकें, चर्चा कर सकें और उन्हें समझ सकें।

यह पाठ्यक्रम दिसोम कोर टीम के साथ अध्येताओं की 15 महीने की गहन यात्रा है। पाठ्यक्रम के लिए विभिन्न स्थानों के सफ़र की ज़रूरत होती है, जिसमें लंबे कठिन दिन और कभी-कभी मुश्किल रातें भी शामिल होती हैं। इसमें विभिन्न विचारधाराओं के साथ जुड़ते हुए स्वयं का परीक्षण और विकास करने पर विशेष ध्यान रहेगा। यह तब होगा जब हम विविध विचारधाराओं के साथ जुड़ेंगे और अपनी दृष्टि का विस्तार करेंगे।

पाठ्यक्रम में समुदाय में नेतृत्वकारी भूमिका निभाने हेतु खुद को तैयार करने के लिए सीखने जानने, भागीदारी निभाने और आत्मचिंतन का अभ्यास शामिल है।

**दिशा-निर्देश**

जब आप इस आवेदन पत्र को भर रहे हैं तो **निम्नलिखित बातों का ख़्याल रखना महत्वपूर्ण होगा** :-

* कृपया इसे औपचारिक प्रश्नावली न समझें क्योंकि यह आवेदन दस्तावेज़ विराम लेने, आत्म चिंतन करने और पुनर्कल्पना करने का निमंत्रण है। जवाब देने के लिए समय लें; अगर आप शांत जगह पर होंगे तो आप इसका बेहतर जवाब दे सकेंगे।
* याद रखें कि कोई जवाब 'सही' या 'गलत' नहीं होता है, बस ईमानदारी से खुलकर जवाब लिखें।
* अपने जवाब को लम्बे या छोटे के रूप में न लें, आपको जितना आवश्यक लगे, उतना विस्तृत और विवरणात्मक लिखें।
* आवेदन पत्र के भाग एक को वृत्तांत कहा गया है, जिसमें हमने आपको अपने अनुभव और विचार साझा करने के लिए आमंत्रित किया है। हम आपसे अनुरोध करते हैं कि प्रत्येक समूह में “कम से कम” बताये गए प्रश्नों का ज़रूर जवाब दें; अगर आप चाहें तो ज़्यादा या सभी प्रश्नों के भी जवाब दे सकते हैं।
* आवेदन पत्र के भाग दो को "अतिरिक्त जानकारी" कहा गया है। यह आपका नाम, पता और संपर्क जैसे तथ्यात्मक विवरण मांगता है।
* यदि आप फॉर्म भरने के लिए कंप्यूटर / मोबाइल फोन का उपयोग कर रहे हैं, तो प्रत्येक प्रश्न के ठीक नीचे अपने जवाब लिखें।
* यदि आपका फॉर्म हस्तलिखित है, तो A4 शीट पर उत्तर के साथ समूह और प्रश्न संख्या साफ़ लिखें।
* कृपया अपने जवाब लिखने के लिए किसी कृत्रिम बुद्धिमत्ता उपकरण ( AI टूल ) का उपयोग न करें। एआई-जनित जवाबों की सराहना नहीं की जाएगी।
* आवेदन सबमिट करने से पहले, कृपया जांच लें कि क्या आपने सभी अनुभागों के साथ-साथ प्रत्येक समूह के न्यूनतम सवालों का जवाब दिया है।
* ईमेल से जमा करने के लिए, अपना फॉर्म (वर्ड अटैचमेंट के रूप में) application@disomfoundation.org पर ईमेल करें।
* यदि आपको आवेदन भरने में सहायता की आवश्यकता है, तो आप या तो सामाजिक मदद ले सकते हैं या नीचे लिखे नंबरों पर हमसे संपर्क कर सकते हैं। हम आपको सहायता खोजने में मदद करेंगे। **लेकिन आपको अपना आवेदन स्वयं पूरा करना होगा।**
* आवेदन पत्र में दिए आपके जवाबों को गोपनीय रखा जाएगा।

किसी भी स्पष्टीकरण और सुझाव के लिए, कृपया नीचे दिए गए किसी भी व्यक्ति को कॉल करें :-

अमित 9162888152

बिरेन 9234531276

निर्ज़री 7987776201

**भाग एक**

वृत्तांत

**समूह 1**

"आप जहाँ भी हैं वहीं से शुरुआत है”

*- कबीर*

(कृपया **दोनों प्रश्नों** का उत्तर दें)

1. हम आपके जीवन के सफर के बारे में विस्तार से जानना चाहेंगे। आप अपने परिवार, बढ़ते वर्ष, शिक्षा, काम काज, रिश्ते और जो कुछ भी आप लिखना चाहें, वो हमसे साझा कर सकते हैं।
2. आपके जीवन में कौन से अहम मोड़ आए हैं? उनके बारे में कुछ साझा करें।

 **समूह 2**

"आप अद्भुत हैं क्यूंकि आप, आप हैं, कभी अपना महत्व ना भूलें"

*- ओपरा विन्फ्रे*

(कृपया निम्नलिखित प्रश्नो में से **कम से कम दो** का उत्तर दें)

1. ऐसे तीन शब्द बताएं जो सबसे बढ़िया तरह से आपका वर्णन करते हैं। आपने इन शब्दों को क्यों चुना?
2. अपनी एक उपलब्धि के बारे में बताइये जिस पर आपको गर्व है और आप ऐसा क्यों महसूस करते हैं?
3. आप किसी एक ऐसी किताब अथवा / और एक फ़िल्म के बारे में बतायें जिससे आप सर्वाधिक प्रभावित हुए हैं। और कैसे?
4. अपने किसी सबसे पागलपन भरे कार्य के बारे में बताइये। और अब आप उसके बारे में कैसा महसूस करते हैं?

**समूह 3**

"तुम मुझे अपने शब्दों से मार सकते हो, अपनी आंखों से मुझे काट सकते हो, अपनी नफरत से मुझे मार सकते हो, मगर फिर भी, हवा की तरह, मैं उठती रहूंगी”

*- माया एंजेलो*

(कृपया निम्नलिखित में से **कम से कम तीन** का उत्तर दें)

1. आपको क्या चीज़ें ऊर्जा देती हैं और क्या चीज़ें आपकी ऊर्जा को खत्म कर देती हैं?
2. कोई ऐसी घटना बतायें जिससे आपको बहुत दुःख हुआ हो या ख़ुद को खोया हुआ महसूस किया हो? क्या आप इस से जूझ सके हैं? यदि हां, तो कैसे? किस चीज़ ने आपको अपना संतुलन और ताकत वापस पाने में मदद की?
3. कोई ऐसा अनुभव साझा करें जब आपने सफलतापूर्वक किसी डर पर काबू पाया और आगे बढ़े। आपने ऐसा कैसे किया? आपकी प्रेरक शक्ति क्या थी?
4. कोई ऐसा अनुभव साझा करें जब सोच-समझकर लिये गये किसी फैसले और उठाये गये कदम के लिए आपकी आलोचना हुई हो। आपने ऐसी परिस्थिति को कैसे झेला? आपकी प्रेरक शक्ति क्या थी?
5. आपके लिए ‘ख़ुद से प्यार’ का क्या अर्थ है? आप अपना ख्याल कैसे रखते हैं - शारीरिक, मानसिक, भावनात्मक, आध्यात्मिक रूप से?

**समूह 4**

“और, फिर भी हमारी दुनिया में, हर कोई मानवता को बदलने के बारे में सोचता है, खुद को बदलने के बारे में नहीं”

*-लियो टॉल्स्टॉय*

(कृपया निम्नलिखित में से **कम से कम तीन** का उत्तर दें)

1. हम सब लगातार बदल रहे हैं। पिछले एक साल में आपने ख़ुद में कैसा बदलाव अनुभव किया है ?
2. आपने खुद को बेहतर बनाने या आगे बढ़ने के लिए स्वयं में आख़री बार कब बदलाव किया था? विस्तार से बतायें।
3. ऐसा क्या है जो आपको अपने बारे में पसंद नहीं है जिसे आप बदलना या सुधार करना चाहेंगे?
4. कोई ऐसी घटना साझा करें जब आपने गलती स्वीकार की थी और सुधार किया था?

**समूह 5**

"हम सब अलग-अलग जहाजों पर आए होंगे, मगर अब हम एक ही नाव में हैं"

*-मार्टिन लूथर किंग, जूनियर*

(कृपया निम्नलिखित में से **कम से कम दो** का उत्तर दें)

1. आपके अनुसार कैसे व्यक्ति से निपटना मुश्किल होता है? आप मुश्किल लोगों से कैसे निपटते हैं?
2. कैसी परीस्थितियों से या लोगों के किस व्यवहार से आप एक तीखी प्रतिक्रिया करने के लिए मजबूर हो जाते हैं?
3. जो आपके जैसे नहीं हैं और आपसे भिन्न हैं, ऐसे व्यक्तियों के साथ आप कैसे व्यवहार करते हैं?
4. कोई ऐसी घटना साझा करें जहाँ आपको लगा हो कि आपके साथ गलत व्यवहार किया गया या आपको निशाना बनाया गया? आपकी इसमें क्या प्रतिक्रिया थी?

**समूह 6**

"हम अपनी समस्याओं को उसी स्तर की सोच से हल नहीं कर सकते जिस स्तर से वे पैदा हुई हैं"

*-अल्बर्ट आइंस्टीन*

(कृपया निम्नलिखित प्रश्नों में से **कम से कम दो** का उत्तर दें)

1. कोई ऐसी घटना या कोई ऐसा समय याद करें जब आपने कुछ करने की योजना बनाई हो और योजना को साकार करने के लिए आपके पास ज़रूरी संसाधन नहीं जुड़े। ऐसी स्थिति में जो लक्ष्य तय किया था उसे आपने कैसे हासिल किया?
2. ऐसा कब होता है कि जो आप महसूस करते हैं या जो विश्वास रखते हैं उसे बोलने में झिझकते हैं? ऐसा क्या है जो आपको रोकता है?
3. कोई ऐसा उदाहरण साझा करें जब आपने अपने व्यक्तिगत या काम के क्षेत्र में, किसी समस्या के समाधान के लिए कोई रचनात्मक विचार या कोई अनोखा तरीका अपनाया हो?

**समूह 7**

“प्रत्येक राष्ट्र के जीवन में एक ऐसा वक्त आता है जब वह इतिहास के चौराहे पर खड़ा होता है और उसे किस रास्ते पर जाना है, यह चुनना होता है

*-लाल बहादुर शास्त्री*

(कृपया निम्नलिखित प्रश्नों में से **कम से कम दो** का उत्तर दें)

1. आपके अनुसार, आज हमारे देश के सामने सबसे महत्वपूर्ण मुद्दा क्या है? यह मुद्दा आपके अपने समुदाय को कैसे प्रभावित करता है? वर्तमान में इसका समाधान कैसे किया जा रहा है? क्या सुधार का कोई बेहतर ढंग हो सकता है?
2. आपके अनुसार, पिछले दस वर्षों में हमारे देश में कौन से सबसे महत्वपूर्ण राजनैतिक मोड़ आये हैं? आपको ऐसा क्यों लगता है?
3. आपकी राय में, विश्व में वर्तमान की कोई ऐसी एक घटना बतायें जो एक निर्णायक मोड़ है या हो सकती है? इसके क्या प्रभाव हैं या हो सकते हैं?
4. दुनिया मैं आपको क्या सबसे अधिक पीड़ा देता है या गुस्सा दिलाता है? यदि इसके बारे में आप अगर कुछ कर पाते तो क्या करते?

**समूह 8**

"मैं अकेले दुनिया को नहीं बदल सकती, लेकिन मैं पानी में एक पत्थर फेंककर कई लहरें पैदा कर सकती हूं"

*-मदर टेरेसा*

(कृपया निम्नलिखित **सभी प्रश्नों** का उत्तर दें)

1. आपको ऐसा क्यों लगता है कि आप नेतृत्व कर सकते हैं? क्या आप किसी घटना का विवरण दे सकते हैं जब आपने नेतृत्व किया था?
2. वह कौन सा बदलाव है जो आप अपने आसपास लाना चाहेंगे? आपने अब तक इसके बारे में क्या किया है? यदि अब तक नहीं कर सके तो इसके लिए आपकी क्या योजना हैं?
3. आप अपने लिए कैसे जीवन का सपना देखते हैं?
4. आप ऐसा क्या सपना देखते हैं जो आपके स्वयं से परे है?

**भाग दो**

अन्य जानकारी

* नाम:
* मोबाइल नंबर:
* व्हाट्सएप नंबर (यदि अलग हो):
* कोई दूसरा / वैकल्पिक नंबर :
* आवासीय पता
* घर का नंबर या नाम:
* सड़क / इलाका:
* पंचायत / शहर:
* ज़िला:
* राज्य:
* पिन कोड:
* जन्म तिथि (दिन/माह/वर्ष):
* लिंग:
* वैवाहिक स्थिति:
* आपने जो अंतिम या उच्चतम शैक्षणिक स्तर उत्तीर्ण किया है:
* आजीविका के वर्तमान स्रोत:
* भाषाएँ जिनमें आप सहज हैं (बोलने और लिखने में):
* सोशल मीडिया लिंक (यदि कोई हो):
* आपको दिसोम के बारे में कैसे पता चला?
* यह 15 महीने का आवासीय सफर है। अपनी चुनौतियों या कठिनाइयों के बारे में साझा करें, जिनका आपको सामना करना पड़ सकता है।
* कोई अन्य महत्वपूर्ण जानकारी जो आप हमारे साथ साझा करना चाहेंगे?

\*\*\*

**आवेदन पत्र पूरा करने पर बधाई!**

इस आवेदन पत्र को भरने के लिए आपने समय निकाला, उसके लिए आपको धन्यवाद देते हैं। हम आपके संपर्क में रहेंगे। इस बीच, यदि आपके पास कोई प्रश्न हैं तो हमसे संपर्क करने में किसी प्रकार का संकोच न करें।